Nú þegar hefðbundnu vetrarstarfi er lokið hjá blakdeild Þróttar viljum við hvetja blakara á öllum aldri til að vera duglegir að nýta sér strandblaksvöllinn í sumar og halda sér þannig í snertingu við boltann . Blakdeildin mun ekki vera með skipulagðar æfingar í sumar en það er þó möguleiki á að boðið verður upp á nokkrar æfingar fyrir Sumarhátíð ÚÍA sem er haldin 7. - 9. júlí og Unglingalandsmótið sem haldið verður á Egilsstöðum um verslunarmannarhelgina 4. - 6. ágúst . Þær upplýsingar verða þá settar á heimasíðu Þróttar og iðkendahópa . Unglingalandsmótið er stórt og skemmtilegt mót fyrir krakka á aldrinum 11 – 18 ára . Keppt verður í blaki á laugardegi og sunnudegi frá kl. 12:00 – 18:00 báða dagana . Ákveðið var á ársþingi ÚÍA í vor að allur ágóði mótsins færi til þeirra félaga sem leggja til sjálfboðaliða . Við vonumst því eftir að flestir skrái sig sem sjálfboðaliða þegar að því kemur og ágóði þess mun renna beint til deildanna . Blakdeildin verður með fjáröflun á Eistnaflugi og munum við m.a. selja tjaldstæðagestum kjötsúpu og samlokur áður en þeir leggjast til hvílu og vera í gæslu . Við komum til með að leita til foreldra og blakara með aðstoð við þessa fjáraflanir . Þær eru liðir í því að styrkja stoðir deildarinnar og eru grunnurinn að við getum haldið úti jafn öflugu og vel skipulögðu starfi og síðustu ár .